CELEX: 32015R1475
Language: lv
Date: 2015-08-27 00:00:00
Title: Komisijas Regula (ES) 2015/1475 (2015. gada 27. augusts), ar kuru groza Regulu (ES) Nr. 284/2013 attiecībā uz pārejas pasākumiem, ko piemēro procedūrām, kas saistītas ar augu aizsardzības līdzekļiem (Dokuments attiecas uz EEZ)

28.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 225/10
            
         KOMISIJAS REGULA (ES) 2015/1475
   (2015. gada 27. augusts),
   ar kuru groza Regulu (ES) Nr. 284/2013 attiecībā uz pārejas pasākumiem, ko piemēro procedūrām, kas saistītas ar augu aizsardzības līdzekļiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 78. panta 1. punkta b) apakšpunktu,
   tā kā:
   
               (1)
            
            
               Ar Komisijas Regulu (ES) Nr. 284/2013 (2) tika atcelta Komisijas Regula (ES) Nr. 545/2011 (3) un tika noteiktas jaunas datu prasības attiecībā uz augu aizsardzības līdzekļiem.
            
         
               (2)
            
            
               Lai dalībvalstis un ieinteresētās personas varētu sagatavoties minētajām jaunajām prasībām, Regulā (ES) Nr. 284/2013 paredzēti pārejas pasākumi gan attiecībā uz datu iesniegšanu pieteikumiem uz darbīgās vielas apstiprināšanu, apstiprinājuma atjaunošanu vai grozījumiem darbīgās vielas apstiprināšanas nosacījumos, gan attiecībā uz datu iesniegšanu atļaujas pieteikumiem, kā minēts Regulas (EK) Nr. 1107/2009 28. pantā, kas ietver atļaujas atjaunošanu vai grozījumus augu aizsardzības līdzekļu atļaujā.
            
         
               (3)
            
            
               Tika paredzēts, ka visi pieteikumi uz atļauju atjaunošanu līdzekļiem, kas satur darbīgās vielas, kuras atkārtoti iekļautas sarakstā saskaņā ar Komisijas Regulu (ES) Nr. 1141/2010 (4), tiks iesniegti līdz 2015. gada 31. decembrim. Tādēļ šiem pieteikumiem tiktu piemērota Regula (ES) Nr. 545/2011. Tomēr šķiet, ka dažus no minētajiem pieteikumiem būs jāiesniedz pēc 2015. gada 31. decembra.
            
         
               (4)
            
            
               Lai nodrošinātu, ka visiem pieteikumiem uz tādu augu aizsardzības līdzekļu atļauju atjaunošanu, kas satur vielas, kuras atkārtoti iekļautas sarakstā saskaņā ar Regulu (ES) Nr. 1141/2010, piemēro tās pašas datu prasības, ir lietderīgi paredzēt pārejas pasākumus, lai visiem minētajiem pieteikumiem piemērotu Regulas (ES) Nr. 545/2011 datu prasības.
            
         
               (5)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 284/2013 4. panta 1. punktā pievieno šādu daļu:
   
      “Regulu (ES) Nr. 545/2011 turpina piemērot atļauju atjaunošanas procedūrām, kas saistītas ar augu aizsardzības līdzekli saskaņā ar Regulas (EK) Nr. 1107/2009 43. panta 2. punktu pēc darbīgās vielas atkārtotas iekļaušanas sarakstā, kas veikta saskaņā ar Regulu (ES) Nr. 1141/2010.”
   
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 27. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2013. gada 1. marta Regula (ES) Nr. 284/2013, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz augu aizsardzības līdzekļiem (OV L 93, 3.4.2013., 85. lpp.).
   
      (3)  Komisijas 2011. gada 10. jūnija Regula (ES) Nr. 545/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu datu prasībām (OV L 155, 11.6.2011., 67. lpp.).
   
      (4)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).